Document ID: 31999R2717

ΚΑΝΟΝΙΣΜΟΣ (ΕΚ) αριθ. 2717/1999 ΤΗΣ ΕΠΙΤΡΟΠΗΣ
της 20ής Δεκεμβρίου 1999
περί τροποποιήσεως του κανονισμού (ΕΚ) αριθ. 882/1999 για τον καθορισμό της ελάχιστης τιμής κατά την εισαγωγή που εφαρμόζεται σε ορισμένα μεταποιημένα προϊόντα με βάση τα κεράσια κατά τη διάρκεια της περιόδου εμπορίας 1999/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά(1), όπως τροποποιήθηκε τελευταία από τον κανονισμό (ΕΚ) αριθ. 2199/97(2), και ιδίως το άρθρο 13 παράγραφος 8,
Εκτιμώντας τα ακόλουθα:
(1) ο κανονισμός (ΕΚ) αριθ. 882/1999 της Επιτροπής(3), καθόρισε για ορισμένα μεταποιημένα προϊόντα με βάση τα κεράσια, που ανήκουν στους κωδικούς ΣΟ 0811, 0812 και 2008, που περιλαμβάνονται στο παράρτημα ΙΙ του κανονισμού (ΕΚ) αριθ. 2201/96, την ελάχιστη τιμή κατά την εισαγωγή που εφαρμόζεται κατά τη διάρκεια της περιόδου εμπορίας 1999/2000, σύμφωνα με τα κριτήρια που περιλαμβάνονται στο άρθρο 13 παράγραφος 1 του ανωτέρω κανονισμού·
(2) σύμφωνα με το άρθρο 10 της συμφωνίας για τα μέτρα διασφάλισης που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, τα μέτρα διασφάλισης που έχουν ληφθεί βάσει του άρθρου ΧΙΧ της ΓΣΔΕ του 1947, τα οποία υπήρχαν κατά την ημερομηνία ενάρξεως ισχύος της συμφωνίας για τον ΠΟΕ, πρέπει να καταργηθούν εντός προθεσμίας οκτώ ετών από την ημερομηνία κατά την οποία εφαρμόστηκαν για πρώτη φορά ή εντός πέντε ετών από την ημερομηνία έναρξης ισχύος της συμφωνίας για τον ΠΟΕ, εάν η εν λόγω προθεσμία αυτή λήγει αργότερα·
(3) η ελάχιστη τιμή κατά την εισαγωγή αποτελεί μέτρο διασφάλισης που ελήφθη βάσει του άρθρου ΧΙΧ της ΓΣΔΕ του 1947 και η Κοινότητα έχει επομένως τη διεθνή νομική υποχρέωση να την καταργήσει για τα προαναφερθέντα προϊόντα το αργότερο το μέχρι τέλους του έτους 1999·
(4) πρέπει επομένως, να υπάρξει συμμόρφωση προς την προαναφερθείσα υποχρέωση, να καθορίσει την κατώτατη τιμή κατά την εισαγωγή σε μηδέν, με ισχύ από 1ης Ιανουαρίου 2000·
(5) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 1 του κανονισμού (ΕΚ) αριθ. 822/1999 αντικαθίσταται από το ακόλουθο κείμενο:
"1. Η ελάχιστη τιμή κατά την εισαγωγή που εφαρμόζονται σε ορισμένα μεταποιημένα προϊόντα με βάση τα κεράσια που ανήκουν στους κωδικούς ΣΟ 0811, 0812 και 2008, που περιλαμβάνονται στο παράρτημα ΙΙ του κανονισμού (ΕΚ) αριθ. 2201/96, καθορίστηκε σε μηδέν, από την 1η Ιανουαρίου 2000."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1999.

Labels: 2
3
17
6